stanford-oval/wikipedia huggingface dataset:
Kanellapuu

| Kanellapuu |
| --- | --- |
 Kukkiva kanellapuu Guadeloupella
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Magnolianae
Lahko::  Canellales
Heimo::  Kanellapuukasvit Canellaceae
Suku::  Kanellapuut Canella
Laji::  winterana
Kaksiosainen nimi
 Canella winterana  (L.) Gaertn. 
Katso myös
   Kanellapuu Wikispeciesissä   Kanellapuu Commonsissa 
Infobox OKNimi-testi OKIUCN-testi OK: 
Kanellapuu (Canella winterana) on kanellapuukasveihin (Canellaceae) kuuluva kasvilaji. Se on ainavihanta ja hyvin hidaskasvuinen pensas tai puu. Korkeimmillaan se voi kasvaa noin 15 metriä korkeaksi. Rungon halkaisija on noin 15–20 cm. Kukat ovat kaksineuvoisia, mutta heteet ja emit kypsyvät eri aikoihin, jolloin kukat ovat kunakin ajankohtana käytännössä yksineuvoisia. Hedelmät ovat punaisia marjoja. Kanellapuun kaikki osat ovat tuoksuvia.
Kanellapuu kasvaa luonnossa läntisessä Amerikassa. Sitä tavataan Floridan eteläosissa, Karibian saaristossa sekä Etelä-Amerikan koillisosissa. Kanellapuu kasvaa rantametsien tiheiköissä ja pensaikoissa. Tyypillisesti kanellapuu kasvaa kalkkipitoisella maaperällä merenpinnan tason läheisyydessä.
Kanellapuuta on kerätty luonnosta mausteeksi sekä lääkekäyttöön. Kanellapuun lehtiä on käytetty mausteena ja niissä on voimakas, pippurinen maku. Kuoren sisäosan aromi muistuttaa kanelia ja mausteneilikkaa ja sitä on paikallisesti lisätty kaneliin. Kuoressa on 8 % mannitolia ja eteerinen öljy sisältää eugenolia, eukalyptolia, pineeniä sekä karyofylleeniä.
Toisinaan kanellapuuta on myös kasvatettu koristekasvina. Koristekasvina se menestyy tropiikissa tai subtropiikissa, tavallisesti kuivemmilla alueilla. Kanellapuu vaatii hyvin vettä läpäisevän maaperän.
Kanellapuun puuaineksen pintapuu on oliivinruskeaa ja sydänpuu lähes mustaa. Puuaines on hyvin kovaa ja painavaa. Puuainesta on käytetty toisinaan rakentamiseen Puerto Ricossa.
Kanadan parlamenttitalo

| Kanadan parlamenttitalo |
| --- | --- |
 Parlamenttitalo vuonna 2017.
Valmistumisvuosi:  1927 (nykyinen)
Tyylisuunta:  uusgotiikka
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kanadan parlamenttitalo (engl. The Centre Block, ransk. Édifice du Centre) on maan pääkaupungissa Ottawassa sijaitseva Kanadan parlamentin päärakennus, jossa Kanadan parlamentin edustajainhuone ja senaatti kokoontuvat.
Historia

Nykyistä parlamenttitaloa alettiin rakentamaan vuonna 1916 sen jälkeen, kun entinen parlamentti oli tuhoutunut lähes kokonaan tulipalossa samana vuonna.
Parlamenttitalon uudelleenrakennus alkoi melkein heti tulipalon jälkeen. Rakennuksen peruskiven laski prinssi Arthur 1. syyskuuta 1916. Kanadan parlamentin ensimmäinen istunto rakennuksessa pidettiin 26. tammikuuta 1920. Rakennus kuitenkin valmistui virallisesti Kanada-päivänä 1927.
Tulipalossa tuhoutunut parlamenttitalo
Kaikadinkoira

| Kaikadinkoira |
| --- | --- |

Avaintiedot
Alkuperämaa:   Intia
Määrä:  Suomessa ei yhtään
Alkuperäinen käyttö:  jäniksen, apinoiden ja viidakkorottien metsästys, tuholaisen torjunta
Nykyinen käyttö:  metsästys- ja vahtikoira
Elinikä:  10–14 vuotta[lähde? ]
Muita nimityksiä:  Kaikadi, Levriero Centroindiano a Pelo Raso
FCI-luokitus:  ei FCI-rotu
Ulkonäkö
Paino:  20 kg
Säkäkorkeus:  noin 40 cm
Väritys:  tricolor (Morris, Canton) valkoinen, ruskea tai musta (Baskaran)
Kaikadinkoira (Kaikadi) on intialainen koirarotu.
Ulkonäkö

Kaikadi muistuttaa hyvin paljon whippetiä, sillä erotuksella että ensiksi mainitulla on suora ylälinja. Se on kooltaan pieni ja hoikka, ja sillä on pitkät ja ohuet raajat ja lihaksikkaat, voimakkaat reidet ja kinteret. Pää on pitkä ja kapea, ja siinä on ulkonevat silmät ja pitkät korvat, jotka nousevat pystyyn koiran ollessa valppaana. Häntä on pitkä ja kapeneva. Karvapeite on lyhyt eikä vaadi paljoa hoitoa. Väri vaihtelee, mutta Desmond Morriksen ja Mario Cantonin mukaan se on yleensä kolmivärinen (musta, ruskea, valkoinen), kun taas S. Theodore Baskaranin mukaan se voi olla joko valkoinen, ruskea tai musta. Säkäkorkeus on noin 40 cm ja paino 20 kg.
Luonne ja käyttäytyminen

Rotu metsästää ajueissa. Se ei sovellu kaupunkiympäristöön.
Alkuperä

Rotu on saanut nimensä Maharashtran kaikadi-paimentolaisheimosta. Jotkut uskovat sen olevan caravan houndin (mudholinvinttikoira) lähisukulainen. Sitä käytetään jäniksen, apinoiden, viidakkorottien, varaanien, mangustien, oravien ja muiden pieneläinten metsästykseen, ja öisin myös paimentolaisleirien vahtikoirana. Nimenomaan vahtikoirana sen sanotaan olevan erinomainen.
Käännös suomeksi
Kalevi Sipola

Kalevi Sipola (s. 1946) on suomalainen Kemissä asuva kirjailija, joka on julkaissut novelleja ja saturomaanin.
Sipola on esiintynyt Suomen kansan uusia runoja -julkaisussa, Kaltio -lehdessä ja useissa eri antologioissa. Hänen esikoisteoksensa Ristiinnaulitut ilmestyi 2012. Sipola on eläkkeellä oleva paperitehtaan laitosmies.
Teokset

Hiski vesihiisi ja peikkotyttö. Paperiliiton lehti, saturomaani.
Ristiinnaulitut. Atrain Kustannus, 2012, kymmenen novellin kokoelma.
Jänissuon valtias. Atrain Kustannus, 2013, yhdeksän eränovellin kokoelma
Elämää tylympiä kohtaloita. Atrain Kustannus 2014, yksitoista novellia.
Elämänmittainen taival. Atrain Kustannus 2016, eränovelleja.
Aiheesta muualla

Arvio Ristiinnaulitut -teoksesta[vanhentunut linkki] (Viitattu 3.3.2014)
Junior Hoilett

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Wayne Hoilett
Syntymäaika: 5. kesäkuuta 1990
Syntymäpaikka: Brampton, Kanada
Pelipaikka: vasen laitahyökkääjä
Pituus: 174 cm
Seura
Seura: Queens Park Rangers FC
Pelinumero: 23
Junioriseurat
2003-2007: Blackburn Rovers FC
Seurat
| Vuodet | Seura | O | (M) |
| 2007-2012 | Blackburn Rovers FC | 81 | (12) |
| 2007-2008 | → SC Paderborn 07 (laina) | 12 | (1) |
| 2008-2009 | → FC St. Pauli (laina) | 21 | (6) |
| 2012- | Queens Park Rangers FC | 58 | (5) |
 Seurajoukkueuran tilastot kattavat vain kansalliset sarjat, päivitetty 28. syyskuuta 2014.
David Wayne "Junior" Hoilett (s. 5. kesäkuuta 1990) on kanadalainen jalkapalloilija, joka edustaa Englannin Valioliigassa pelaavaa Queens Park Rangers FC:tä. Hänen oikea nimensä on David, mutta hän käyttää nimeä Junior, sillä hänen isänsäkin nimi on David. David senior on syntynyt Jamaikalla, joka antaa Juniorille mahdollisuuden edustaa kumpaa tahansa maata. Junior Hoilett on pelipaikaltaan vasen laitahyökkääjä.
Seurajoukkueura

Blackburn Rovers FC:ssä uransa aloittanut Hoilett pelasi seurassa aina vuoteen 2012 asti. Hän kävi välillä lainalla saksalaisissa SC Paderborn 07:ssä ja FC St. Paulissa. Vuonna 2009 hän palasi lainalta tuolloin Englannin valioliigassa pelanneeseen Blackburniin. Joukkueen pudottua Valioliigasta Hoilett siirtyi tuolloin Valioliigassa pelanneeseen Queens Park Rangers FC:hen. Kauden 2011-12 jälkeen Valioliigasta pudonneen QPR:n Hoilett teki kyseisen kauden aikana eniten harhautuksia peliä kohti. Nykyään Hoilett kuuluu Valioliigaan taas nousseen QPR:n vakiokokoonpanoon.
Yksityiselämä

Isänsä jamaikalaisuuden takia Hoilett voisi edustaa joko Jamaikan tai Kanadan jalkapallomaajoukkuetta. Kanadan nuorisomaajoukkueessa pelaava FSV Frankfurtin Jaineil Hoilett on Juniorin pikkuveli.
Käännös suomeksi
Katalin Nemes

Katalin Nemes (5. lokakuuta 1915 Debrecen – 29. maaliskuuta 1991 Budapest) oli unkarilainen pianisti. Hän oli alun perin nimeltään Katalin Frieder, mutta meni naimisiin kirjailija, journalisti György Nemesin kanssa. Kirjallisuuden kääntäjä Anna Nemes on Katalinin tytär.
10-vuotiaana Nemes pääsi konservatorioon Debrecenissä, jossa häntä opetti Margit Halácsy. Vuosina 1932–37 hän opiskeli Franz Liszt -musiikkiakatemiassa, jossa hänen opettajiensa joukkoon lukeutui Béla Bartók. Hän itse toimi myöhemmin opetustehtävissä ja johti konsertteja. Hänen saamiinsa tunnustuksiin kuuluu Liszt Ferenc -palkinto vuodelta 1962.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Katalin Nemes
Karen Steele

Karen Steele Roger Smithin kanssa tv-sarjassa 77 Sunset Strip 1959.
Karen Steele (20. maaliskuuta 1931 Honolulu, Havaiji – 12. maaliskuuta 1988 Kingman, Arizona) oli yhdysvaltalainen näyttelijä ja malli. Hän esiintyi uransa aikana yli 60 televisiosarjassa – kuten Star Trekissä vuonna 1966 – ja elokuvassa, kuten Marty (1955) ja Lainsuojattoman jäljillä (1959).
Steele syntyi, varttui ja opiskeli Havaijilla. Hän avioitui Maurice Boyd Rulandin kanssa vuonna 1973. Liitto kesti aina Steelen kuolemaan saakka. Heillä ei ollut lapsia.
Aiheesta muualla

Karen Steele Internet Movie Databasessa. (englanniksi)
Kallias

Kallias (m.kreik. Καλλίας, lat. Callias) voi viitata seuraaviin:
Antiikki

Kallias, hahmo kreikkalaisessa mytologiassa
Kallias, useita henkilöitä ateenalaisessa Kalliasten ja Hipponikosten ylimyssuvussa:
Kallias I (500-luku eaa.), Fainippoksen poika
Kallias II (n. 520–446 eaa.), Hipponikos I:n poika, valtiomies ja lähettiläs
Kallias III (n. 450–367/366 eaa.), Hipponikos II:n poika
Kallias (n. 470–432 eaa.), ateenalainen valtiomies ja sotapäällikkö
Kallias (400-luku eaa.), komediakirjailija
Kallias Aradoslainen (300/200-luku eaa.), arkkitehti
Kallias Argoslainen, runoilija
Kallias Elealainen (500-luku eaa.), ennustaja
Kallias Khalkislainen (300-luku eaa.), Khalkiin tyranni
Kallias Mytileneläinen, grammaatikko
Kallias Syrakusalainen (300/200-luku eaa.), historioitsija
Kallias Thespiailainen (100-luku eaa.), lähettiläänä toiminut
Nykyaika

Fótos Kallías (s. 1984), kyproslainen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kallias”, voi hakea sivunnimihaulla, laajalla sivunnimihaulla tai tekstihaulla.
Kalliandrat

| Kalliandrat |
| --- | --- |
 Boliviankalliandra (Calliandra haematocephala)
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Kalliandrat Calliandra  Benth.
Katso myös
   Kalliandrat Commonsissa 
Infobox OKNimi-testi OK: 
Kalliandrat (Calliandra) on hernekasvisuku. Siihen kuuluu 149 lajia puita ja pensaita, joita esiintyy alkuperäisenä Amerikan mantereella: Yhdysvalloista Kaliforniasta Karibialle ja Etelä-Amerikkaan Chileen ja Argentiinaan. Viljeltyinä ne ovat levinneet myös vanhan maailmaan tropiikkiin.
Lajeja

Calliandra calothyrsus (syn. C. houstoniana var. calothyrsus)
guatemalankalliandra (Calliandra emarginata)
boliviankalliandra (Calliandra haematocephala)
surinaminkalliandra (Calliandra surinamensis)
liekkikalliandra eli kalliandra (Calliandra tweedii tai tweediei)
Aiheesta muualla

Finto: Kassu – Kasvien suomenkieliset nimet: Calliandra
Aarnihauta

Tarinoita aarteita vartioivista olennoista on tunnettu muuallakin. Tässä irlantilainen taruolento leprechaun laskee kultaansa.
Aarnihaudat ovat suomalaisessa kansanperinteessä taianomaisia paikkoja, joihin on haudattu aarre. Samantapaisia tarinoita on kerrottu laajalti Euroopassa.
Monin paikoin Suomessa hiidenkiukaita eli röykkiöhautoja on voitu pitää aarnihautoina. Tämä uskomus oli todennäköisesti syntynyt siitä, että röykkiöhaudoista löydettiin toisinaan vainajan mukaan laitettuja arvoesineitä. Joskus aarnihaudan uskottiin olevan salaperäisellä kentällä tai aukiolla, joskus taas suossa tai veden alla.
Monissa tarinoissa kerrottiin virvatulten eli aarnivalkeiden (tai aarretulien, aarreliekkien) palavan aarnihaudan luona. Varsinkin juhannusyönä ajateltiin virvatulten merkitsevän aarteen paikkaa. Virvatulen ilmaantuminen aarnihaudalle merkitsi yleensä otollista aikaa saada aarre nousemaan maan kätköistä, tai että aarre oli jo kohonnut esiin. Usein aarretta merkitsevän virvan kerrottiin olevan vihreä tai sininen. Harvinaisia kertomuksissa aarnihautoihin yhdistettyjä ilmiöitä ovat aarnihaudalta kohoava savu tai sieltä kantautuvat äänet, jopa aavemaiset ihmisäänet. Yleensä kertomuksiin virvatulista ei kuitenkaan kuulu savua tai ääniä, vaan virvatulet ovat tunnusomaisesti hiljaisia.
Aarnihaudalla saattoi olla vartijanaan haltiamainen olento, josta voitiin käyttää nimityksiä Aarni, Kratti tai haltija. Olento saattoi maata aarteen päällä sitä vartioiden, tai puhdistaa arvometalleja liekillä, jolloin näkyi virvatuli. Kaikkiin tarinoihin aarnihaudoista ei kuitenkaan kuulu tällaista olentoa.
Tarinat kertoivat ihmisten paenneen vainoja ja jättäneen aarnihautoihin kalleuksiaan. Aarre saattoi olla esimerkiksi rahoja kuparikattilassa. Myös alueella asuneiden lappalaisten tai taruolentojen kerrottiin lähdettyään jättäneen aarnihautoihin aarteita.
Useissa tarinoissa aarnihautoja tehdessä oli pantu sellainen uhri (katso uhrin pano), että aarteen saisi ylös vain tiettyjä tunnustekoja tekemällä tai vain tiettyyn aikaan (kuten juhannusyönä). Eräs tunnusteko oli jonkun rautaesineen heittäminen aarreliekkiin. Erään aarteen saattoi taas nostaa vain hautaajan omalla kädellä, ja tämän takia käsi varastettiin hänen haudastaan. Usein tunnusteko kuitenkin oli hyvin vaikea tai täysin mahdoton toteuttaa, kuten karauttaa paikalle yksiöisellä (eli eilen syntyneellä) orilla yksiöistä jäätä myöten, tai kyntää maa kukolla ja karhia kanalla.
Jos mies oli rikas, saatettiin hänen maillaan arvella olevan aarnihauta, josta mies kävi aika ajoin nostamassa lisää kalleuksia.
Kanéta

| Kanéta Κανέτα |
| --- | --- |
Valtiot:  Kreikka
Paikkakunta:  Margaríti, Igoumenítsa, Thesprotia, Epeiros
Koordinaatit:  39°23′04″N, 20°24′16″E
Mittaustietoja
Pinnankorkeus:  130 m
Pinta-ala:  0,59 – 0,87 km²
 fiKanéta 
Kanéta (kreik. Λίμνη Κανέτα, Límni Kanéta) on järvi Epeiroksessa Kreikassa. Sen pinta-ala vaihtelee noin 0,59–0,87 neliökilometrin välillä. Järvi sijaitsee Igoumenítsan kunnassa Thesprotian alueyksikössä. Kanéta ja sen ympäristö ovat osa Natura-aluetta, joka käsittää myös muun muassa Kalodíki- ja Prontáni-järvien alueen.
Kanáli

| Kanáli Κανάλι |
| --- | --- |
 Kanáli
 Koordinaatit: 39°36′32″N, 19°53′32″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Keski-Korfu ja Diapontiset saaret
Hallinto:  
 – Asutustyyppi:  kaupunki
 – Kallikrates-koodi:  3201010401
Väkiluku (2011):  4 086
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kanáli (kreik. Κανάλι) on Kreikan kaupunki, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kanáli muodostaa oman kaupunkiyhdyskuntansa (Δημοτική Κοινότητα Καναλίου, Dimotikí Koinótita Kanalíou). Kaupungin väkiluku on 4 086 (vuonna 2011).
Kanáli sijaitsee lähellä Korfun itärannikkoa noin 3,5 kilometriä saaren pääkaupungin Korfun kaupungin keskustasta lounaaseen Korfun kansainvälisen lentoaseman länsipuolella. Se on saaren toiseksi suurin kaupunki Korfun kaupungin jälkeen, ja se on nykyisin käytännössä pääkaupungin esikaupunkialuetta. Sen pohjoispuolella sijaitsee Alepoún kaupunki.
Järvensivun Kisa

Järvensivun Kisa on tamperelainen urheiluseura, joka on perustettu vuonna 1920. Nykyisen se panostaa lajeista suunnistukseen ja hiihtosuunnistukseen, mutta vuosien saatossa mukana lajivalikoimassa ovat olleet myös lentopallo, yleisurheilu, voimistelu ja hiihto. Parhaimmillaan Kisa ylsi kolmeen Suomen mestaruuteen lentopallossa 1950- ja 1960-lukujen taitteessa (1958, 1959 ja 1961).
Aiheesta muualla

Seuran kotisivut
Junior Firpo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Héctor Junior Firpo Adamés
Syntymäaika: 22. elokuuta 1996 (ikä 28)
Syntymäpaikka: Santo Domingo, Dominikaaninen tasavalta
Pelipaikka: vasen laitapuolustaja
Pituus: 184 cm
Seura
Seura: Leeds United
Pelinumero: 3
Junioriseurat
2011–2012: Atlético Benamiel
2012–2013: Tiro Pichón
2013–2014: Puerto Malagueño
2014–2015: Betis
Seurat
| Vuodet | Seura | O | (M) |
| 2015–2018 | Betis B | 45 | (2) |
| 2018–2019 | Betis | 38 | (5) |
| 2019–2021 | Barcelona | 24 | (2) |
| 2021– | Leeds United | 43 | (1) |
Maajoukkue
| 2018–2019 | Espanja U21 | 4 | (0) |
 Seurajoukkueuran tilastot kattavat vain kansalliset sarjat, päivitetty 22. syyskuuta 2021.  Maajoukkueuran tilastot päivitetty 22. syyskuuta 2021.
Héctor Junior Firpo Adamés, yleensä vain Junior Firpo (s. 22. elokuuta 1996 Santo Domingo, Dominikaaninen tasavalta) on Dominikaaninen jalkapalloilija. Hän edustaa Englannin mestaruussarjassa pelaavaa Leeds Unitedia ja on pelipaikaltaan vasen laitapuolustaja.
Seurajoukkueura

1. elokuuta 2017 harjoiteltuaan koko harjoituskauden Real Betisin edustusjoukkueen kanssa Junior teki uuden vuoteen 2021 asti ulottuvan sopimuksen. Hän pelasi ensimmäisen ottelunsa edustusjoukkueessa 12. helmikuuta 2018 vieraskentällä Deportivo de La Coruñaa vastaan ja tätä myötä hänestä tuli ensimmäinen dominikaanilaissyntyinen pelaaja, joka on pelannut maan pääsarjassa Primera Divisiónissa.
Junior teki ensimmäisen maalinsa ammattilaisurallaan 17. maaliskuuta 2018 kotiottelussa Espanyolia vastaan. 19. elokuuta 2018 Junior nostettiin pysyvästi edustusjoukkueen riveihin ja samalla hän solmi seuran kanssa uuden jatkosopimuksen vuoteen 2023 asti. Sopimukseen sisältyi 50 miljoonan euron purkupykälä. Hän pelasi kahden kauden aikana Betisissä kaikkiaan 38 Primera Divisiónin ottelua, ja teki viisi sekä syötti kuusi maalia. Eurooppa-liigassa hän pelasi neljä otteluaa.
Firpo siirtyi 20 miljoonan euron siirtosummalla Barcelonaan elokuussa 2019. Hän pelasi kahden kauden aikana 24 Espanjan pääsarjaottelua, joissa hän teki kaksi ja syötti kolme maalia. Mestarien liigassa hän pelasi kymmenen ottelua. Hän pelasi neljä ottelua, mutta ei finaalia, Barcelonan voittaessa Copa del Reyn 2021.
Firpo siirtyi Englannin Valioliigassa pelanneeseen Leedsiin 15 miljoonalle eurolla kesällä 2021. Hän pelasi Leedsin pääsarjavuosina 43 liigaottelua, joissa teki yhden maalin ja antoi kolme maalisyöttöä.
Firpo pelasi kolme ottelua Espanjan voittaessa alle 21-vuotiaiden Euroopan-mestaruuden 2021.
Aiheesta muualla

Juniorin tilastot BDFutbol-sivustolla (englanniksi)
Juniorin tilastot Soccerway-sivustolla (englanniksi)
Leeds United – Englannin mestaruussarja
1 Meslier |
2 Ayling |
3 Firpo |
4 Ampadu |
5 Cresswell |
6 Cooper |
7 Piroe |
8 Kamara |
9 Bamford |
10 Summerville |
12 Anthony |
13 Klaesson |
14 Rodon |
15 Dallas |
17 Shackleton |
18 Gyabi |
20 James |
21 Struijk |
22 Gray |
24 Rutter |
25 Byram |
26 Bate |
27 Poveda |
28 Darlow |
29 Gnonto |
30 Gelhardt |
33 Hjelde |
39 Spence |
44 Gruev |
49 Joseph |
Manageri Farke
Jumalan kahdeksan sormea

| Jumalan kahdeksan sormea> Eye in the Sky |
| --- | --- |

Alkuperäisteos
Kirjailija:  Philip K. Dick
Kieli:   englanti
Genre:  tieteisromaani
Julkaistu:  1957
Suomennos
Suomentaja:  Pekka Markkula
Julkaistu:  1980
Ulkoasu:  nidottu
ISBN:  951-9247-04-1
Löydä lisää kirjojaKirjallisuuden teemasivulta
Jumalan kahdeksan sormea (engl. Eye in the Sky) on Philip K. Dickin vuonna 1957 ilmestynyt tieteisromaani. Teoksen on suomentanut Pekka Markkula.
Juoni

Belmontin hiukkaskiihdytinlaboratoriossa 1959-10-02 tapahtuu vakava onnettomuus, jossa kahdeksan matkailijaa putoaa päälläolevan hiukkaskiihdyttimen säteilykammioon. Sattumalta matkailijat siirtyvät toiseen maailmaan, joka on täysin erilainen kuin oikea maailma. Uudessa maailmassa jumala on konkreettisella tavalla mukana ihmisten elämässä; Vääristä teoista saa jumalallisia rangaistuksia, ja rukouksilla ja rituaaleilla voi hankkia fyysisiä tavaroita, ihmeparannuksia ja muita etuja itselleen. Kirjan päähenkilö, tiedemies Jack Hamilton, joutuu saman tien hankaluuksiin tämän uskonnollisen yhteiskunnan kanssa ja alkaa selvittää, mistä uudessa maailmassa on todella kyse.
Henkilöt > Päähenkilöt

Jack Hamilton (ammatiltaan ohjuslaboratoriossa työskentelevä tiedemies)
Marsha Hamilton (Jack Hamiltonin vaimo)
Bill Laws (opas hiukkaskiihdytinlaboratoriossa)
Charley McFeyffe (sotilasvirkailija, Jackin ystävä, Marshan ilmiantaja)
David Pritchet
Edith Pritchet
Joan Reiss
Arthur Silvester
Henkilöt > Sivuhenkilöt

Everst T. E. Edwards
Tohtori Tillingford
Kaupan tekninen este

Kaupan tekninen este on vapaakauppa-ajatuksen näkökulmasta hallinnallinen keino rajoittaa tuontia, minkä vuoksi niistä pyritään pääsemään eroon silloin kun vapaata kauppaa eli tullialueiden kesken pyritään edistämään.
Kaupan teknisenä esteenä voi toimia esimerkiksi joihinkin tuotteisiin, esimerkiksi elintarvikkeiden lisäaineisiin, geenimuunteluun tai sähköteknisten tavaroiden sähkötarkastukseen liittyvät erilaiset säännöt, jotka lisäävät maahantuonnin kustannuksia vaikuttaen tullien tapaan vaikeuttavasti tuontiin.
Kaupan teknisiä esteitä säätelee muun muassa Maailman kauppajärjestön (”TBT”, Technical Barriers to Trade) -sopimus.
Karavalonísi

| --- | --- |
Sijainti:  36°34′07″N, 27°44′49″E, Sými Ródos, Etelä-Egean saaret Kreikka
Saariryhmä:  Diavátes, Dodekanesia
Merialue:  Egeanmeri, Välimeri
Pinta-ala:  0,028 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Karavalonísi (kreik. Καραβαλονήσι) on pieni Kreikan saari, joka kuuluu Dodekanesian saariryhmään ja tarkemmin Diavátesin saariin, ja sijaitsee Sýmin saaren länsipuolella. Saaren pinta-ala on noin 0,028 neliökilometriä ja se on asumaton (vuonna 2011). Hallinnollisesti Karavalonísi kuuluu Sýmin kuntaan, Ródoksen alueyksikköön ja Etelä-Egean saarten alueeseen. Saaren koillispuolella sijaitsee saariryhmän toinen saari Megalonísi.
Kanadan naisten lentopallomaajoukkue

Kanadan naisten lentopallomaajoukkue edustaa Kanadaa naisten arvokilpailuissa ja kansainvälisissä lentopallokilpailuissa. Se on pelannut kolmissa olympialaisissa ja sijoittunut niissä kahdesti kahdeksanneksi ja kerran yhdeksänneksi. Joukkue on pelannut maailmanmestaruuskilpailuissa yhdeksän kertaa ja paras saavutus on 11. sija vuosilta 1974 ja 1982.
Arvokilpailut > Olympialaiset

Kahdeksas 1976, 1984
Yhdeksäs 1996
Arvokilpailut > MM-kilpailut

Yhdestoista 1974, 1982
Neljästoista 1978, 1990
Viidestoista 1986
Seitsemästoista 2014
Kahdeksastoista 2002, 2018
21:s 2010
5. syyskuuta

5. syyskuuta on gregoriaanisen kalenterin mukaan vuoden 248. päivä (249. päivä karkausvuonna). Vuodesta on jäljellä 117 päivää.
Nimipäivät

suomalainen kalenteri: Roni, Mainio
suomenruotsalainen kalenteri: Ragnvald, Ronald, Ronny, Ron
ortodoksinen kalenteri: Sakari, Elisabet, Liisa, Elisa, Elsa
pohjoissaamenkielinen kalenteri: Máidnu
vanhemmissa kalentereissa: Adela, Endor, Eudoksus, Eudorus, Ingel, Theodosia, Zacharias
Tapahtumia

1698 – Pietari Suuri kielsi parrat lähentääkseen venäläisiä Eurooppaan.
1774 – Amerikassa aloitettiin ensimmäinen mannermaakongressi.
1827 – Turun palo: Turun kaupunki tuhoutui lähes kokonaan tulipalossa 4.– 5. syyskuuta 1827.
1928 – Alexander Fleming havaitsi penisilliinin estävän bakteerien kasvua.
1934 – Wiley Post kokeili ensimmäisenä lentäjän painepukua 40 000 jalan korkeudessa.
1939 – Toinen maailmansota: Japani ja Yhdysvallat vakuuttivat puolueettomuuttaan Euroopassa puhjenneessa sodassa.
1944 – Jatkosodan taistelut päättänyt aselepo astui voimaan Neuvostoliiton armeijassa.
1964 – Nasa laukaisi ensimmäisen geofysikaalisen observatorion OGO-1:n kiertoradalleen.
1972 – Münchenin verilöylyn tapahtumat alkoivat, kun Musta syyskuu -järjestö otti olympiakylästä kymmenen panttivankia.
1975 – Lynette Fromme yritti tappaa Yhdysvaltain presidentti Gerald Fordin Kaliforniassa.
1977 – Avaruusluotain Voyager 1 laukaistiin.
1978 – Anwar Sadat ja Menachem Begin aloittivat ensimmäisen rauhankonferenssin Camp Davidissa.
1986 – Pan Amin lento 73 mukanaan 358 ihmistä kaapattiin Karachin kansainvälisellä lentoasemalla.